stanford-oval/wikipedia huggingface dataset:
Kuusamon Juusto

| Kuusamon Juusto Oy |
| --- | --- |
Tunnuslause:  Puhtaasti pohjoisesta
Yritysmuoto:  Osakeyhtiö
Perustettu:  2012
Toimitusjohtaja:  Jarmo Oksman
Kotipaikka:  Kuusamo
Toimiala:  Elintarviketeollisuus
Henkilöstö:  80 (2020)
Kotisivu:  https://www.kuusamonjuusto.fi/
Infobox OKVirheellinen NIMI-arvo: 
Kuusamon Juusto Oy on Kuusamossa toimiva juustola. Se valmistaa juustoja, kuten emmentalia ja edamia, kermajuustoja, savujuustoja sekä maitojauheita. Kuusamon Juusto on Suomen toiseksi suurin juuston valmistaja. Kuusamon Juusto työllistää noin 80 henkilöä.
Historia > Kuusamon Osuusmeijeri

Maidon jalostus on aloitettu Kuusamossa 1950-luvun alkuvuosina, kun vuonna 1951 perustettiin Kuusamon Osuusmeijeri. Virallisesti meijeritoiminta sai alkunsa, kun Valion vastaanottoasema aloitti toimintansa Kuusamon Osuuskaupan varastorakennuksessa.
Vuonna 1954 osuuskunnan isännöitsijäksi valittiin Niilo Hartikainen. Oma meijeri valmistui seuraavana vuonna ja se vuokrattiin Valiolle. Ensimmäinen juusto valmistettiin kuitenkin vasta vuonna 1961, kun meijerin laajennustyöt saatiin valmiiksi.
Kun vuokrasopimus Valion kanssa päättyi, aloitti Kuusamon Osuusmeijeri vuonna 1964 varsinaisen jalostustoiminnan eli juustojen valmistuksen. Samana vuonna valmistui nykyinen juustola ja aloitettiin emmentalien valmistus. Vuoteen 1989 asti Kuusamossa valmistettiin myös voita ja kauppanesteitä juustojen ohella.
Historia > Juustokaira Oy

Kolmekymmentä vuotta juustojen valmistuksen aloittamisen jälkeen juustolassa aloitettiin emmentalien rinnalla edamjuustojen tuotanto. Vuonna 1995 saatiin valmiiksi juustoheran jatkojalostusosa, jolloin startattiin myös laktoosin ja heraproteiinin tuotanto.
Vuoden 1995 aikana aloitettiin toiminta yhdessä Ingman Foods Oy:n ja Ranuan meijerin kanssa. Uusi yhtiö sai nimekseen Juusto Kaira Oy.
2000-luvulla juustola laajentui. Vuonna 2002 valmistui kermajuustolinja ja alkoi Pohjanpoika-juuston, nykyisen Paimenpoika-kermajuuston, valmistus. Pohjanpoika-kermajuusto palkittiin vuoden 2008 Juustonäyttelyssä murukoloisten juustojen sarjassa ensimmäisellä sijalla. Syksyllä 2009 valmistui 2000 neliömetriä uutta tehdastilaa juustojen jatkojalostuksen tarpeisiin. Kuusamossa aloitettiin juustoviipaleiden ja juustoraasteiden valmistus, jolloin tuotevalikoima kasvoi merkittävästi.
Oma savustamo otettiin käyttöön vuonna 2012. Samana vuonna aloitettiin myös sulatejuustojen valmistus.
Historia > Kuusamon Juusto Oy

Vuoden 2012 lopussa Arla Foodsin lopetti kovien juustojen valmistuksen Suomessa ja Kuusamossa. Maidonjalostajat halusivat kuitenkin juustonvalmistuksen jatkuvan Kuusamossa, ja Kuusamon Osuusmeijerin perhetilat lunastivat juustomeijerin itselleen. Vuonna 2016 Kuusamon Juusto hakeutui yrityssaneeraukseen.
Sen jälkeen yritys on onnistuneesti kasvanut. Kasvuvauhdista kertoo vuonna 2017 hetkellisesti uhannut maidon loppuminen. Kovan kasvun myötä vuoden ostokiintiö oli loppumassa eivätkä omat tuottajat pystyneet vastaamaan kasvaneeseen tarpeeseen. Sittemmin maidon saatavuus parani.
Keväällä 2020 Kuusamon Juusto teki pakkausuudistuksen, jossa tuotteiden pakkauksia päivitettiin.
Sertifikaatit

Kuusamon Juustolle on myönnetty useita elintarvikealan ja muita sertifikaatteja.
Oiva-raportti
Hyvää Suomesta -merkki
ISO 22000 -sertifiointi
Ping Ethics
Aiheesta muualla

https://www.kuusamonjuusto.fi/
Lea Salonga

| Lea Salonga |
| --- | --- |

Henkilötiedot
Syntynyt: 22. helmikuuta 1971 (ikä 53) Manila, Filippiinit
Ammatti:  näyttelijä, laulaja
Puoliso:  Robert Charles Chien
Näyttelijä
Aktiivisena:  1978–
 Nimikirjoitus
Aiheesta muualla
Viralliset kotisivut
IMDb 
Elonet
Lea Salonga (s. 22. helmikuuta 1971 Manila, Filippiinit) on filippiiniläinen näyttelijä ja laulaja. Hänet tunnetaan parhaiten Aladdinin Jasminen ja Mulanin lauluäänenä.
Salonga aloitti laulu-uransa 10-vuotiaana julkaisemalla ensimmäisen albuminsa Small Voice. 18-vuotiaana hän sai Kimin roolin West End -musikaalissa Miss Saigon. 20-vuotiaana hän esitti samaa roolia Broadwaylla. Muita hänen merkittäviä musikaaliroolejaan ovat Eliza Doolittle My Fair Ladyssa, Mei Li Flower Drum Songissa ja sekä Eponine että Fantine Les Misérablesissa. Hän oli ensimmäinen aasialainen, joka on näytellyt Eponinen roolia Broadwaylla. Salonga on esiintynyt muun muassa kuudelle filipinopresidentille, kolmelle amerikkalaiselle presidentille, Walesin prinsessa Dianalle ja Kuningatar Elisabetille.
Salonga on naimisissa Robert Charles Chienin kanssa. Heillä on tytär Nicole Beverly Chien.
Palkinnot

Olivier Awards, 1990. Outstanding Performance of the Year by an Actress in a Musical (Miss Saigon).
Tony Awards, 1991. Best Performance by an Actress in a Leading Role in a Musical (Miss Saigon).
Theatre World Awards, 1991. Performance (Miss Saigon).
Outer Critics Circle Awards, 1991. Best actress - Musical (Miss Saigon).
Drama Desk Awards, 1991. Outstanding Actress - Musical (Miss Saigon).
BroadwayWorld Awards, 2016. Best Leading Actress in a Musical (Allegiance).
BroadwayWorld Awards, 2018. Best Featured Actress in a Musical (Once on This Island).
Aiheesta muualla

Lea Salonga Internet Movie Databasessa. (englanniksi)
Lea Salongan kotisivut
Liisa Peltonen

Liisa Peltonen (s. 31. toukokuuta 1975 Hyvinkää) on suomalainen näyttelijä, joka muistetaan Maalaiskomedioista. Liisa Peltonen on palkittu Aku-patsaalla.
Filmografia

1997 Ota ja omista - asunnonmyyjä
1999 Vaarallinen kevät - Liisa
2001 Mooseksen perintö - Eija
2002 Hovimäki - Sepän emännän sisar Ida, kartanon navettapiika
2002 Thilia Thalia - kilpailija
2004 Tie Eedeniin - Sairaanhoitaja Ahvonen
2005 Rakastuin mä luuseriin - ruotsin opettaja
2006 Mogadishu Avenue - kassatyttö
2006 Turvetta ja timantteja - Eija
Aiheesta muualla

Liisa Peltonen Internet Movie Databasessa. (englanniksi)
Lee Mendelson

| Lee Mendelson> Henkilötiedot |
| --- | --- |
Syntynyt: 24. maaliskuuta 1933 San Francisco, Kalifornia, Yhdysvallat
Kuollut: 25. joulukuuta 2019 (86 vuotta) Hillsborough, Kalifornia, Yhdysvallat
Ammatti:  televisiotuottaja
Ohjaaja
Aktiivisena:  1961–2019
Palkinnot
 Emmy-palkinto (1966, 1976, 1981, 1984, 1985, 1986, 1987, 1989, 2016)   Daytime Emmy -palkinto (1976) 
Aiheesta muualla
mendelsonproductions.com
IMDb 
Lee Mendelson (24. maaliskuuta 1933 San Francisco, Kalifornia, Yhdysvallat – 25. joulukuuta 2019) oli yhdysvaltalainen televisiotuottaja. Hän voitti yhdeksän Emmy-palkintoa ja tuotti muun muassa yli 50 televisio-ohjelmaa Tenavat-sarjakuvasta.
Nuoruus ja uran alku

Mendelson aloitti opintonsa vuonna 1950 Stanfordin yliopistossa, jossa hän kävi muun muassa Wallace Stegnerin luovan kirjoittamisen ja Marge Baileyn Shakespeare-kursseilla. Valmistuttuaan Stanfordista Mendelson palveli kolmen vuoden ajan ilmavoimissa lentosuunnistajana. Tämän jälkeen hän työskenteli isälleen, joka kasvatti ja kuljetti vihanneksia. Mendelson sai vuonna 1961 ensimmäisen työpaikkansa televisiossa, kun hän alkoi tuottaa sanfranciscolaiselle KPIX-kanavalle viiden ja kymmenen sekunnin mittaisia julkisen palvelun ilmoituksia.
Ura tuottajana

Työskennellessään KPIX:ssä Mendelson sattui löytämään Tiburonista, läheltä San Franciscoa vanhan nitraattifilmin, jossa oli aineistoa vuoden 1915 San Franciscon maailmannäyttelystä. Tästä löydöstä tuli Mendelsonin ensimmäisen dokumentin, The Innocent Fair, ydinaineistoa. Hän laajensi elokuvan San Franciscoa käsitelleeksi dokumenttisarjaksi San Francisco Pageant, josta hän voitti Peabody-palkinnon.
Mendelson avasi vuonna 1963 Kalifornian Burlingameen oman tuotantoyhtiönsä, Lee Mendelson Productionsin. Hänen ensimmäinen projektinsa itsenäisenä tuottajana oli dokumentti baseballpelaaja Willie Maysista, jota hän seurasi vuoden 1963 baseballkauden aikana. Dokumentti A Man Named Mays sai ensi-iltansa NBC-kanavalla myöhemmin syksyllä.
A Man Named Maysin ensi-illan jälkeen Mendelson näki Tenavat-stripin, jossa pelattiin baseballia. Siitä hän sai ajatuksen tehdä dokumentti myös maailman huonoimmasta baseballpelaajasta, Jaska Jokusesta. Tenavien luoja Charles Schulz suostui dokumenttiin. Vuonna 1963 kuvattua elokuvaa A Boy Named Charlie Brown ei esitetty televisiossa koskaan, mutta vuonna 1969 sai ensi-iltansa Mendelsonin tuottama Charlie Brown and Charles Schulz. Dokumenttia ei ollut esitetty vielä missään, kun The Coca-Cola Companyä edustanut mainostoimisto ehdotti animoidun jouluohjelman tekemistä. Sitä varten Mendelson otti yhteyttä animaattori Bill Meléndeziin ja säveltäjä Vince Guaraldiin. Jaska Jokusen joulu sai ensi-iltansa CBS-kanavalla 9. joulukuuta 1965, ja se voitti Emmy- ja Peabody-palkinnon. Siitä myös alkoi Mendelsonin, Schulzin ja Meléndezin 38 vuotta kestänyt yhteistyö, jonka aikana he loivat yli 50 Tenavat-aiheista televisio-ohjelmaa ja neljä täyspitkää animaatioelokuvaa.
Mendelson sanoitti Jaska Jokusen joulussa kuultavan, Vince Guaraldin alkujaan instrumentaaliseksi säveltämän kappaleen ”Christmas Time Is Here”, josta on sittemmin tullut suosittu joululaulu.
Mendelson tuotti urallaan Tenavat-ohjelmien lisäksi ohjelmia muistakin sarjakuvahahmoista. Hänen tuottamiinsa ohjelmiin kuuluvat 12 Karvinen-sarjakuvaan perustuvaa ohjelmaa ja 120-osainen sarja Karvinen (Garfield and Friends). Lisäksi Mendelsonin ohjelmiin kuuluvat 13-jaksoinen Mother Goose and Grimm -sarja ja kolme Cathy-ohjelmaa. Mendelson oli tuottajana ehdolla 29 Emmy-palkintoon, ja voitti niistä yhdeksän. Viimeinen Emmy tuli vuonna 2016 Jaska Jokusen joulun 50-vuotismuistoksi tehdystä ohjelmasta It's Your 50th Christmas, Charlie Brown!. Vuoden 2015 Annie-palkinto-gaalassa Mendelsonille myönnettiin Winsor McCay Award -elämäntyöpalkinto.
Aiheesta muualla

Lee Mendelson Internet Movie Databasessa. (englanniksi)
Lee Mendelson Film Productionsin kotisivut (englanniksi)
Lumiaho

Lumiaho voi tarkoittaa seuraavia:
Eero Lumiahon Liikenne, jalasjärveläinen bussi- ja kuljetusyhtiö 1936–1987
Kuljetusliike P. Lumiaho, pikakuljetusyritys 1970-luvulla
Kauko Lumiaho, suomalainen kestävyysjuoksija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lumiaho”, voi hakea sivunnimihaulla, laajalla sivunnimihaulla tai tekstihaulla.
Lea Savolainen

| Lea Savolainen> Kansanedustaja |
| --- | --- |
 24.3.1979–23.3.1995  
Ryhmä/puolue:  SDP
Vaalipiiri:  Hämeen eteläinen
Henkilötiedot
Syntynyt: 4. tammikuuta 1946 Toijala
Kuollut: 26. toukokuuta 2010 (64 vuotta) Hämeenlinna
Ammatti:  erikoissairaanhoitaja
Lea Tuulikki Savolainen (os. Seppänen, 4. tammikuuta 1946 Toijala – 26. toukokuuta 2010 Hämeenlinna) oli suomalainen poliitikko, joka toimi SDP:n kansanedustajana vuosina 1979–1995.
Elämä

Lea Savolaisen vanhemmat olivat Revonlahdessa syntynyt työnjohtaja Toivo Seppänen ja Marjatta Seppänen. Hän suoritti erikoissairaanhoitajan tutkinnon Tampereen sairaanhoito-opistossa ja työskenteli vuodesta 1970 lähtien sairaanhoitajana Kanta-Hämeen keskussairaalassa, osastonhoitajana Pääjärven kuntoutuskeskuksessa sekä ylihoitajana Hämeenlinnan seudun kansanterveystyön kuntainliitossa.
Savolainen valittiin kansanedustajaksi vuonna 1979. Hän oli neljissä peräkkäisissa eduskuntavaaleissa vaalipiirinsä eniten ääniä saanut sosialidemokraatti. Savolainen oli myös presidentin valitsijamies 1978, 1982 ja 1988 sekä Hämeenlinnan kaupunginvaltuuston jäsen 1973-1987 ja 2004-2007. Lisäksi hän oli muun muassa Kirkolliskokouksen jäsen sekä kuului Alkon hallintoneuvostoon. Vuonna 1988 Savolainen suoritti yhteiskuntatieteiden kandidaatin tutkinnon Tampereen yliopistossa. Hänelle myönnettiin myös terveydenhuoltoneuvoksen arvonimi.
Sairastuttuaan rintasyöpään vuonna 1996 Savolainen toimi aktiivisesti syöpäjärjestöissä. Hän oli muun muassa Suomen Syöpäpotilaiden hallituksen jäsen ja teki aloitteen vuonna 2002 toimintansa aloittaneen saattohoitokodin Koivikko-kodin perustamisesta Hämeenlinnaan. Sairauden uusiuduttua hänen syöpähoitonsa lopetettiin syksyllä 2009. Lea Savolainen kuoli 64-vuotiaana toukokuussa 2010.
Perhe

Lea Savolaisen puoliso oli insinööri Matti Savolainen. Hänen isänsä Toivo Seppänen (1924-2018) oli sosialidemokraatteja edustanut pitkäaikainen Toijalan kunnanvaltuuston puheenjohtaja ja kunnallisneuvos.
Lumialppitähti

| Lumialppitähti |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  asteridit
Lahko::  Asterales
Heimo::  Asterikasvit
Suku::  Alppitähdet Leontopodium
Laji::  nivale
Kaksiosainen nimi
 Leontopodium nivale  (Ten.) Hand.-Mazz. 
Infobox OKNimi-testi OK: 
Lumialppitähti (Leontopodium nivale) on alppitähtien sukuun kuuluva asterikasvilaji. Sen alalaji on euroopanalppitähti (Leontopodium nivale subsp. alpinum), joka tunnetaan myös nimellä edelweiss.
Liu Xuan

| Mitalit> Maa:   Kiina.Naisten telinevoimistelu. Olympialaiset  | Mitalit> Maa:   Kiina.Naisten telinevoimistelu. Olympialaiset  | Mitalit> Maa:   Kiina.Naisten telinevoimistelu. Olympialaiset  | Maa:   Kiina> Naisten telinevoimistelu. |
| --- | --- | --- | --- |
|  Kultaa | Sydney 2000 |  puomi |  |
|  Pronssia | Sydney 2000 |  moniottelu |  |
|  Pronssia | Sydney 2000 |  joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Sabae 1995 | joukkuekilpailu |  |
|  Pronssia | San Juan 1996 | puomi |  |
|  Pronssia | Lausanne 1997 | joukkuekilpailu |  |
|  Pronssia | Tianjin 1999 | joukkuekilpailu |  |
| Aasian kisat  | Aasian kisat  | Aasian kisat  |  |
|  Kultaa | Hiroshima 1994 | joukkuekilpailu |  |
|  Kultaa | Bangkok 1998 | moniottelu |  |
|  Kultaa | Bangkok 1998 | puomi |  |
|  Kultaa | Bangkok 1998 | joukkuekilpailu |  |
|  Hopeaa | Hiroshima 1994 | eritasonojapuut |  |
Liu Xuan (s. 12. maaliskuuta 1979 Changsha) on kiinalainen entinen telinevoimistelija ja olympiavoittaja.
Liu saavutti vuoden 1995 MM-kilpailuissa hopeaa joukkuekilpailussa ja vuoden 1996 MM-kisoissa hän sijoittui puomilla pronssille. Vuonna 1998 hän voitti maailmancupin puomilla ja oli eritasonojapuilla kolmas. vuoden 1999 MM-kilpailuissa Liu saavutti pronssia joukkuekilpailussa. Sydneyn olympialaisissa 2000 Liu voitti puomilla kultaa, joukkuekilpailussa pronssia ja nousi myös neliottelussa pronssille alkuperäisen voittajan Andreea Răducanin jouduttua hylätyksi. Aasian kisoista Liu voitti yhteensä viisi mitalia, joista neljä kultaista.
Liu lopetti voimistelijanuransa pian Sydneyn kisojen jälkeen.
Aiheesta muualla

Liu Xuan – Sports Reference LLC. (Arkistoitu – Internet Archive) (englanniksi)
Profiili gymn-forum.net:issä (englanniksi)
Likolahti (Perho)

| Likolahti |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°19′38″N, 24°34′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskupuro:  Myllypuro Salamajärveen 
Järvinumero:  14.454.1.020
Mittaustietoja
Pinnankorkeus:  175,3 m  
Pituus:  200 m  
Leveys:  200 m  
Rantaviiva:  0,605 km  
Pinta-ala:  1,389 ha  
Saaria:  ei saaria 
 fiLikolahti 
Likolahti  on Keski-Pohjanmaalla Perhossa  Salamajärven lähellä sijaitseva lampi.
Maantietoa

Lampi on 200 metriä pitkä, 200 metriä leveä, ja sen pinta-ala on 1,4 hehtaaria.   Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Alajoen valuma-alueeseen (14.454) se kuuluu. Lammen vedenpinnan korkeus on 175,3 metriä mpy.
Lotus Agenda

| Lotus Agenda |
| --- | --- |
Kehittäjä:  Lotus Software
Kehityshistoria
Vakaa versio:  2.0b / 1992
Tiedot
Alusta:  DOS
Lisenssi:  Ilmaisohjelma
Aiheesta muualla
www.lotus.com
Agenda on DOS-pohjainen henkilökohtaisen informaation hallintaohjelmisto, jonka suunnittelivat Mitch Kapor, Ed Belove ja Jerry Kaplan, ja jota markkinoi Lotus Software.
Lotus Agenda on "vapaamuotoinen" informaation hallintaohjelmisto: tiedon ei tarvitse olla rakenteellisessa muodossa ennen sen syöttämistä  tietokantaan. Lause kuten "Tapaa Veikko tiistaina 15.00" voidaan syöttää ilman esikäsittelyä.
Luettelo Costa Rican kaupungeista

Costa Rican kartta
Tämä on luettelo Costa Ricassa sijaitsevista kaupungeista.
Alajuela
Cartago
Desamparados
Escazú
Golfito
Hatillo
Jacó
Liberia
Limón
Nicoya
Puntarenas
San Francisco
San José
Tibás
Liisa Pakosta

| Liisa Pakosta |
| --- | --- |
 Pakosta vuonna 2021.
Viron oikeus- ja digitalisaatioministeri
 Michalin hallitus 23. heinäkuuta 2024–  
Edeltäjä:  Madis Timpson
Riigikogun jäsen
 2023– 2009–2014  
Henkilötiedot
Koko nimi:  Liisa-Ly Pakosta
Syntynyt: 3. syyskuuta 1969 (ikä 55) Tallinna, Viron SNT
Tiedot
Puolue:  Viro 200 (2023–)
Muut puolueet:  Isänmaa (vuoteen 2015)
Tutkinnot:  Tallinnan yliopisto Tarton yliopisto
Kunnianosoitukset:  Pohjantähden ritarikunta (2023)
Liisa-Ly Pakosta (s. 3. syyskuuta 1969 Tallinna) on virolainen Viro 200 -puolueen poliitikko ja Viron nykyinen oikeus- ja digitalisaatioministeri heinäkuusta 2024. Ennen vuotta 2015 hän kuului Isänmaahan. Pakosta on valmistunut Tarton yliopistosta pääaineenaan historia ja Tallinnan yliopistosta pääaineenaan oikeustiede. Hän on ollut Riigikogun jäsen vuosina 2009–2014 ja uudelleen vuodesta 2023. Aiemmin hän on toiminut muun muassa Tallinnan kaupunginvaltuutettuna ja apulaispormestarina.
Yksityiselämä

Pakosta elää avoliitossa ja hänellä on viisi lasta. Hän harrastaa muun muassa käsitöitä.
Aiheesta muualla

Kuvia tai muita tiedostoja aiheesta Liisa Pakosta Wikimedia Commonsissa
Los Nevadosin kansallispuisto

| --- | --- |
Sijainti:  Caldasin, Risaraldan, Quindíon ja Toliman departementit, Kolumbia
Pinta-ala:  58300 ha
| --- | --- |
Tyyppi:  Kansallispuisto 
Perustettu:  1973
muokkaa - muokkaa wikitekstiä - muokkaa Wikidataa
Los Nevadosin kansallispuisto on kansallispuisto Kolumbiassa. Puiston pinta-ala on 58 300 hehtaaria, ja siihen kuuluu tulivuoriketju, jonka korkein huippu on Tolima, noin 5 200 metriä. Muita korkeita vuoria ovat Quindío 4 750 metriä merenpinnasta, Santa Isabel (4 950 m), El Cisne (4 700 m) ja Nevado del Ruiz (5 400 m). Eläimistön joukossa on tapiireja, silmälasikarhuja sekä 20 lepakkolajia ja monia lintuja.
Aiheesta muualla

Kuvia tai muita tiedostoja aiheesta Los Nevadosin kansallispuisto Wikimedia Commonsissa
Kitami

| Kitami (北見市) |
| --- | --- |
 Kitamin minttumuseo
 lippu:  symboli
 Kitamin sijainti Hokkaidōn prefektuurissa
 Kitami
 Koordinaatit: 43°48′29″N, 143°53′40″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Ohotskin yleiskehitystoimisto
Pinta-ala:  
 – Kokonaispinta-ala:  1 427,41 km²
Väkiluku (11/2020):  115 511
 – Väestötiheys:  81 as./km²
Symbolit:  
 – Puu:  Hammastammi
 – Kukka:  Kurtturuusu
 
 https://www.city.kitami.lg.jp/ 
Infobox OKVirheellinen NIMI-arvo: 
Kitami (jap. 北見市, Kitami-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Ohotskin yleiskehitystoimiston alueella Hokkaidōn koillisosassa. Kaupungissa on 115 511 asukasta (marraskuussa 2020) ja sen pinta-ala on 1 427,41 neliökilometriä.
Kitami on Ohotskin eli Abashirin seudun talouden, kulttuurin ja liikenteen keskus.
Maantiede > Sijainti

Kitami sijaitsee Hokkaidōn saarella ja on yhdistyttyään vuonna 2006 Tannon, Tokoron ja Rubeshiben kaupunkien kanssa pinta-alaltaan Hokkaidōn suurin ja Japanin neljänneksi suurin kaupunki. Kitamin pinta-ala on 1 427 neliökilometriä ja se ulottuu Ohotanmereltä Hokkaidōn keskiosien Daisetsuvuorten Sekihokun solaan.
Maantiede > Ilmasto

Kitamin kaupunki sijaitsee laaksossa. Kesällä lämpötila nousee yli 30 celsiusasteen ja talvella se laskee alle –20 celsiusasteen.
Historia

Kitamin aiempi nimi on Notsukeushi (jap. 野付牛), joka on peräisin ainun kielestä ja merkitsee pellon tai niityn reunaa. Japanilaisten uudisasutus alueella alkoi 1800-luvun lopussa, kun sinne perustettiin tondenhei-asuttajakolonialistijoukkojen kylä. 1900-luvun alkupuolella tärkeä elinkeino oli mintun (Mentha canadensis) viljely. Minttua tuotettiin etenkin vientiin ja eniten Japanissa. Rautatien myötä paikkakunnalle sijoittui myös puuteollisuutta ja hamppukuidun tuotantoa.
Notsukeushi sai kaupunkioikeudet vuonna 1942 ja muutti samalla nimensä Kitamiksi. Se kasvoi nopeasti yhdeksi Hokkaidōn itäosien tärkeimmistä kaupungeista Kushiron ja Obihiron ohella. Vuonna 2006 kaupunki laajeni huomattavasti, kun siihen liitettiin Rubeshiben, Tannon ja Tokoron maaseutukaupungit.
Talous

Kitamissa on elintarvike-, puu-, kone- ja korkeateknologista teollisuutta, joka tuottaa elektroniikkaa, tietotekniikkaa ja hienomekaanisia laitteita. Elintarviketeollisuuden tuotteita ovat esimerkiksi maito, sokeri, ja jauhot. Kaupunki on myös tärkeä logistiikan keskus.
Kaupunkiin kuuluvilla maaseutualueilla viljellään etenkin riisiä ja vihanneksia, kuten sipuleita ja perunoita. Ohotanmereltä kalastetaan muun muassa koiralohta. Saromajärvellä harjoitetaan kampasimpukoiden (Mizuhopecten yessoensis) ja ostereiden vesiviljelyä. Kaupungin länsiosissa on metsätaloutta.
Liikenne

Kitami sijaitsee valtatie 39:n varrella. Abashirin kaupunki on tunnin, Asahikawa kolmen tunnin ja Sapporo neljän ja puolen tunnin ajomatkan päässä Kitamista.
Kitamia palvelee JR Hokkaidōn Sekihoku-päälinja. Aiemmin Kitamin liitti Nemuro-päälinjalla sijaitsevaan Ikedaan Hokkaidō Chikuhoku-kōgen -rautatien Furusato-Ginga-linja, mutta se lakkautettiin vuonna 2006.
Kaupungista puolen tunnin ajomatkan päässä on Memanbetsun lentoasema.
Nähtävyyksiä > Luontokohteet

Tomisatojärven luonnonpuisto (Tomisatoko shinrinkōen) on 73 hehtaarin luontoalue Kitamin korkeimman vuoren, Nikorovuoren juurella. Kesäisin alueella on vuokrattavia mökkejä ja patikointireittejä, ja talvisin Tomisatojärvi on suosittu pilkkikalastuspaikka.
Kitami Flower Paradise on kukkulan rinteelle istutuksin rakennettu luontokohde, jonka ulkoasu ja värit vaihtuvat vuodenajan mukaan.
Wakkan villikukkapuisto (Wakka genseikaen) on yksi Japanin suurimmista luonnonpuistoista. Ohotanmeren rannikolla sijaitsevassa puistossa on yli 300 luonnonvaraista lajia.
Onneyun atsalearinteet sijaitsevat Onneyun kuumien lähteiden yhteydessä.
Nähtävyyksiä > Historialliset kohteet

Kitami hakkakinenkan on Kitamin mintuntuotannon historiaa esittelevä museo.
Pierson kinenkan on 1800-luvulla Japaniin saapuneen Piersonin lähetyssaarnaajapariskunnan vuonna 1914 rakennuttama asuintalo, joka toimii nykyään museona.
Tokoron arkeologiset kaivaukset ovat paljastaneet merkittäviä esihistoriallisia asuinpaikkoja. Alueen yhteyteen on rakennettu näyttely rekonstruoituine asuinsijoineen.
Nähtävyyksiä > Muut kohteet

Onneyun kuuma lähde Rubeshibessä on yksi Hokkaidōn tunnetuimmista kuumista lähteistä. Onneyulla on yli sadan vuoden perinteet. Lähteiden yhteydessä on kuusi eri hotellia.
Kamurinin käkikellotorni on yksi maailman suurimmista käkikelloista. Se sijaitsee Onneyun kuumien lähteiden yhteydessä.
Kuvia

Wakkan luontokeskus
Kitamin keskustaa
Ainonai-jinja
Tōkyū-tavaratalo
Kitamin rautatieasema
Aiheesta muualla

Kuvia tai muita tiedostoja aiheesta Kitami Wikimedia Commonsissa
Kaupungin internetsivut (japaniksi)
Liu Xiang
Aiheesta muualla

Liu Xiang Kansainvälinen yleisurheiluliitto. (englanniksi)
Miesten 110 metrin aitajuoksun olympiavoittajat
Miesten 110 metrin aitajuoksun maailmanmestarit